Доо арыз наркы

Доо арыз наркы ― жарандык процессинде доогердин сотко билдирген мүлктүк талабынын акчалай түрү. Доо арыз наркы төмөнкүлөр боюнча аныкталат: талап кылынган суммадан келип чыккан акча каражатын өндүрүп берүү жөнүндөгү доо боюнча; талаш туудурган суммадан келип чыгып, чара көрүү талабы эч талашсыз аткарыла турган аткаруу же дагы башка документ боюнча талаш тууралуу доо арыз боюнча; мүлк наркынан келип чыгып, менчик укугу жөнүндөгү жана мүлк талабы тууралуу доо боюнча. Доо арыз наркына ошондой эле доо арызында көрсөтүлгөн үстөкпул (жазапул, туум) суммасы да кирет. Бирнече өзалдынча талаптардан турган Доо арыз наркы алардын жалпы суммасы аркылуу аныкталат.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты.  – Б.: 2005, ISBN 9967-428-14-7
Категория:Юридикалык аталгылар жана түшүнүктөр